Seven Nation Army

„Seven Nation Army“ (tiež štylizované ako „7 Nation Army“) je skladba americkej rockovej dvojice The White Stripes. Vydaná bola ako hlavný singel z ich štvrtého štúdiového albumu Elephant v marci 2003. Singel obsadil 1. miesto v americkom alternatívnom rebríčku Alternative Songs. Takisto vyhral cenu  Grammy v kategórii Najlepšia rocková pieseň.

Skladba je známa svojím základným riffom, ktorý je hraný takmer počas celej skladby. Hoci tento zvuk znie ako by bol vytvorený basovou gitarou (nástroj, ktorý skupina predtým nikdy nepoužila), v skutočnosti ho vytvoril Jack White použitím gitary Kay Hollowbody z 50. rokov cez pedálový efekt DigiTech Whammy, ktorý znížil tón o oktávu. Kombinácia popularity skladby, jej známeho riffu a vzdorového textu viedla k tomu, že sa skladba stala signature song. Často je tiež skladba označovaná za jednu z najlepších skladieb 00. rokov, pričom je používaná na športových podujatiach a politických protestoch.

Zoznam skladieb
„Seven Nation Army“ (Jack White)
„Good to Me“ (Brendan Benson/Jason Falkner)
„Black Jack Davey“ (Traditional)

7" singel obsahuje iba prvé dve skladby.

Pozície v rebríčkoch
 Rebríček (2003–04) Vrcholovépozície Austrália (ARIA Charts) 17 Rakúsko (Ö3 Austria Top 40) 18 Holandsko (Dutch Mega Top 50) 22 Nemecko (Media Control Charts) 4 Írsko (Irish Singles Chart) 22 Taliansko (FIMI) 3 Spojené kráľovstvo (UK Singles Chart) 7 USA Billboard Hot 100) 76 USA (Alternative Songs) 1 USA (Hot Mainstream Rock Tracks) 12

Coververzie
 Flaming Lips
 Hard-Fi
 Audioslave
 Jamie Cullum
 Chris Liebing
 The Dynamics
 Kate Nash
 The BossHoss
 Ben l’Oncle Soul
 The Oak Ridge Boys

Referencie

Zdroj

Kategória:Single z 2003
Kategória:Piesne z 2003
Kategória:The White Stripes
Kategória:Futbalové hymny
Kategória:Single XL Recordings
Kategória:Motown Records
Kategória:Single RCA Records
Kategória:Rockové piesne